cyanic-selkie/wikianc huggingface dataset:
משינה ורמני
היסטוריה
בשנת 1991, ביוזמתו של מקרביץ', הופיעה הלהקה במסגרת קמפיין פוליטי מאורגן לתמיכה בבוריס ילצין. בשיאה הופיעה הלהקה בקונצרט בן שמונה שעות בכיכר האדומה במוסקבה מול כ-300 אלף מעריצים. בדצמבר 1999 נכחו בקונצרט "מכונת הזמן" פוליטיקאים בולטים כמו בוריס נמצוב, אנטולי צ'ובאיס וולדימיר פוטין, שהיה אז ראש ממשלה.
ג'ראלדין פאראר
ג'ראלדין פאראר (באנגלית: Geraldine Farrar, 28 בפברואר 1882 - 11 במרץ 1967) הייתה זמרת אופרה ושחקנית קולנוע אמריקאית, שנוכחותה הבימתית זיכתה אותה בכת של מעריצים נלהבים, ה"ג'רי-פלאפרס", בראשית המאה ה-20.
מודל עסקי
בעוד שמודלים עסקיים כשלעצמם היו חלק מהתנהלות עסקית בעבר, המושג מודל עסקי עלה לכותרות עם התפתחות האינטרנט באמצע שנות ה-90, במיוחד נעשה בו שימוש לתאר התנהלות עסקית של חברות אינטרנט וחברות בתחום האי-ביזנס (e-business, הנקראות כיום גם "נייטיב"), אשר הדרך בה הניבו הכנסות הייתה חדשנית, משבשת או שנויה במחלוקת. מודלים עסקיים חדשים, ובמיוחד כאלה המתאפשרים באמצעות שינויים טכנולוגיים, מאפשרים יצירת עסקים חדשים ותחרותיים בסביבה עסקית קיימת.
ג'ראלדין פאראר
שנים ראשונות, לימודים וקריירה אופראית
ג'ראלדין פאראר פרשה מן האופרה בשנת 1922, בגיל ארבעים. הופעתה האחרונה הייתה ה"זאזה" של לאונקוואלו. היא שרה ברסיטלים עד 1931 ושימשה לזמן קצר כפרשנית בשידורי הרדיו של המטרופוליטן בעונת 35–1934.
רוקה רוקה עלי
מחלוקות
בסוף נובמבר 2013, היה מעורב עלי במחלוקת נוספת לאחר שהשיר שלו "Only 17", פרודיה על "רק חלום" של נלי, הושמע בטעות ללא צנזורה בסניף של חברת מקדונלד'ס בוויילס. מקדונלד'ס פרסמה התנצלות בפני הלקוחות הפגועים ובאותו שבוע הגיב עלי לביקורת עליו בערוץ היוטיוב שלו בדרישה היתולית להתנצלות אישית כלפיו מצד מקדונלד'ס.
העולם (שבועון)
תוכני השבועון
לצד דיווחים חדשותיים על התפתחויות בעולם היהודי בכלל ובתנועה הציונית וביישוב הארצישראלי בפרט, כלל השבועון גם מדור ספרותי ובו מאמרים וחיבורים של מחברים וחוקרים מרכזיים. כך למשל שימש "העולם" אכסניה ראשונה לספרו (בהמשכים) של נחום סוקולוב על ברוך שפינוזה, ספרו של א"א קבק על שלמה מולכו, סיפוריו של מנדלי מוכר ספרים ועוד.
טימאה טוט
1992
בתחילת חודש מאי 1992, הוכיחה טוט שהיא בכושר טוב לקראת המשחקים האולימפיים כשקבעה במשחה ל-200 מטר גב שיא ישראלי חדש של 2:21.48 דקות.
חדר (פירושונים)
ראו גם
}}
ש. אנ-סקי
'''ש. אנ-סקי (בכתב רוסי: С. А́н-ский; 1863, צ'שניק, מחוז ויטבסק, האימפריה הרוסית (רוסיה הלבנה) – 8 בנובמבר 1920, אוטבוצק, פולין) הוא כינויו הספרותי של שלמה זיינביל (זינוול) רפופורט (ברוסית: Семён Акимович (Шлойме Зейнвил) Рапопорт'''), שהיה סופר, משורר ומחזאי ביידיש וברוסית, מחבר המחזה הנודע "הדיבוק" ("בין שני עולמות"), פולקלוריסט יהודי וסוציאליסט פעיל.
תולדות חייו ויצירתו
שלמה זינוול רפופורט גדל במשפחה חסידית, וזכה לחינוך דתי ועברי מסורתי. בנעוריו נטש את הדת, למד לימודי חול וקרא את ספרות זמנו של הסופרים הרוסים הגדולים. הצטרף לתנועה הסוציאליסטית והיה בה פעיל ומארגן. עבד במלאכות שונות, היה נפח וכורך ספרים ועוד, גם כדי להתפרנס וגם כדי להכיר מקרוב את חייהם של המוני העובדים ברוסיה. סיפוריו הראשונים נכתבו ברוסית, ונושאיהם היו מחיי יהודי רוסיה.
קאטאקאנה
קאטאקאנה (片仮名, בתרגום מילולי: "קאנה קטועה") היא מערכת הברות יפנית, אחת מארבע מערכות כתיבה יפניות (האחרות הן היראגאנה, קאנג'י ורומאג'י). אותיות הקאטאקאנה מאופיינות בקווים מרובעים והן הפשוטות ביותר לכתיבה מבין הכתבים היפניים.
גב (פירושונים)
ראו גם
}}
האיים הדודקאנסיים
גאוגרפיה ותחבורה
מחוז דודקאנסה ביוון כולל 163 איים, מהם 26 מיושבים. שנים עשר מאיים אלו נחשבים לאיים העיקריים, ומכאן שמו של האזור. החשוב והידוע ביותר הוא רודוס, שהיה במשך מאות שנים האי שממנו נשלטו שאר האיים. מהאיים האחרים קוס ופטמוס הם החשובים מבחינה היסטורית. תשעת האחרים הם אסטיפליה, קאלימנוס, קרפאתוס, קאסוס, לרוס, ניסירוס, סימי, טילוס וקסטלוריזו (השוכן למעשה בים התיכון). איים אחרים בעלי חשיבות בשרשרת האיים, על אף שאינם נכללים בתריסר האיים העיקריים, הם אגתוניסי, חאלקי, ליפסי, פסרימוס, טלנדוס ואיי זופרנה.
אוכלוסיית האיים בשנת 2005 הייתה 200,452 נפש, ושטחם היבשתי הכולל הוא 2,714 קילומטרים רבועים, בצפיפות אוכלוסייה של 73.9 נפשות לקמ"ר. האיים הם מחוז משנה במחוז דרום הים האגאי ביוון.
התקופה הקלאסית
ב-164 לפנה"ס חתמה רודוס על ברית עם רומא והאיים הפכו לבעלי בריתה של האימפריה הרומית במידה זו או אחרת במהלך התקופה, כאשר ברוב הזמן שומרים האיים על האוטונומיה שלהם. רודוס הפכה למרכז לימודים למשפחות אצילי רומא, והאיים, ובמיוחד רודוס, זכו ליחס מיוחד. בשנת 42 לפנה"ס במהלך המהומה שלאחר רצח יוליוס קיסר, כבש את האיים גאיוס קסיוס לונגינוס, ראש הקושרים כנגד קיסר, ובזז אותם. לאחר מכן הפכו האיים לחלק מהאימפריה הרומית ואיבדו את עצמאותם. הקיסר טיטוס הפך את רודוס לבירת ה"פרובינקיה אינסולרום" (פרובינקיית האיים - Provincia Insularum), ולבסוף אוחדו האיים לפרובינקיה ה-18 של רומא, הפרובינקיה של כרתים וקירנאיקה.
במאה הראשונה לספירת הנוצרים ביקר שאול התרסי באיים פעמיים, ויוחנן כותב הבשורה ביקר בהם פעמים רבות. האיים היו בין הראשונים שתושביהם המירו דתם לנצרות. יוחנן כותב הבשורה אף הוגלה לפטמוס שם כתב את ספר ההתגלות.
הפארקים הלאומיים של קנדה
היסטוריה
בין השנים 17–2016, ביקרו בפארקים 15,449,249 מבקרים, ומהם למעלה מ-4 מיליון מבקרים בשטח הפארק הלאומי באנף (העמוס מבין הפארקים) ורק שני מבקרים בשטח הפארק הלאומי טוקטוט נוגייט.
אכיפת מכס והגירה (ארצות הברית)
פעילות
ICE מחזיקה בנספחים בנציגויות הדיפלומטיות המרכזיות של ארצות הברית מעבר לים. אנשי ICE אינם מסיירים בגבולות ארה״ב; התפקיד הזה מבוצע על ידי משמר הגבול ויחידה של המכס והגנת הגבולות, שהיא סוכנות אחות של ICE.
קבר בת פרעה
קבר בת פרעה הוא המפורסם שבקברי בית ראשון הפזורים בכפר השילוח, ומן היחידים שבהם שאינו מערת קבורה, אלא נחצב כמבנה מונוליתי.
דורון ג'רסי
קריירה
בשנת 2013 ביים את הסרט הדוקומנטרי ג'בלייה בלוז על מסעו של המוזיקאי מיקי שביב לארצות הברית.
יהדות: בין דת למוסר (ספר)
יהדות: בין דת למוסר הוא ספר עיון מאת פרופ' אבי שגיא שיצא לאור ב-1998, בהוצאת הקיבוץ המאוחד בשיתוף מכון שלום הרטמן ומרכז יעקב הרצוג. הספר מציע ניתוח שיטתי ומקיף של המקורות היהודיים העוסקים בזיקה של הדת למוסר, בהמשך לספרו המשותף של שגיא עם דני סטטמן, "".
קאדר
הטיל נחשף באוגוסט 2011, ותואר על ידי קצינים איראנים בזמן החשיפה שלו כטיל "העצמתי והמדויק ביותר בחיל הים האיראני". סרטון של הטיל פוגע במטרה פורסם בגלוי בתקשורת האיראנית. בינואר 2012, במהלך עשרת ימי התרגיל שכונה "ולאיאת 90" והתרחש באזור המפרץ הפרסי ומיצרי הורמוז, שוגרו מספר טילי קאדר.
יהדות: בין דת למוסר (ספר)
עמלק
אלא שהפרשנות ניסתה לייחס מרכיבים סמליים למלחמה בעמלק כפי שכותב רבי שמשון רפאל הירש:
גישת ריה"ל בספרו "הכוזרי"
ריה"ל כותב שמצוות חברתיות, בניגוד למצוות אלוהיות, ניתן להבין בשכל אנושי גם ללא התורה, אולם לעולם לא נוכל להגיע לדיוק המוסרי של התורה. לדוגמה תשלומי כפל שמתחייב גנב לשלם לבעל הגנבה הוא חוק מוסרי מוחלט אבל בחקירה שכלית ללא התורה לעולם לא היינו יודעים בכמה אחוזים יש לקנוס את הגנב.
גישת הרמב"ם
הרמב"ם מבחין בין מצוות שאינן מובנות בשכל שלגביהן גדול המתאווה ועומד ביצרו על זה שאין לו תאווה לבין מצוות מוסריות-שכליות:
אחד הנימוקים שמביא התלמוד לכך שלא אומרים בתפילה "על קן ציפור יגיעו רחמיך" בהתייחס למצוות שילוח הקן היא: "מפני שעושה מידותיו של הקדוש ברוך הוא רחמים ואינן אלא גזירות", כלומר, התלמוד דוחה את הנימוק המוסרי. אך במורה נבוכים מאמץ הרמב"ם את נימוק הרחמים וסובר שצער בעלי חיים הוא הסיבה למצוות שילוח הקן.
FiveThirtyEight
האתר הצליח לחזות את המנצח בבחירות לנשיאות ארצות הברית ב-2008 וב-2012. ב-2008 חזה את המנצח ב-49 מתוך 50 מדינות ארצות הברית, וב-2012 חזה את המנצח בכולן. ערב הבחירות ב-2016, תחזית האתר העניקה להילרי קלינטון סיכוי של 71% לנצח ולדונלד טראמפ סיכוי של 29%. אף שהאתר לא חזה את ניצחונו של טראמפ, הוא העניק לטראמפ סיכויי ניצחון גבוהים בהרבה מאתרי החיזוי המתחרים, ורבות מתחזיות האתר (כגון יחס המצביעים לקלינטון לעומת טראמפ בכל מדינה) התבררו כמדויקות ביותר בהשוואה למתחרים. בבחירות לנשיאות ארצות הברית 2020 האתר שוב הצליח לחזות את המנצח ואת התוצאות ב-48 מתוך 50 המדינות, על אף שבחלק מהמדינות המתנדנדות העריך יתר על המידה את ההפרשים בהם ביידן ניצח.
מוצר יסוד
מוצרי יסוד נוספים הם שמן בישול, חומץ, מלח בישול, וסוכר, המהווים מרכיבים חיוניים בבישול.
Unified Modeling Language
יחסים
היחסים (relationships) מגדירים את היחסים והקשרים בין האלמנטים. אף הם מתחלקים ל־4 סוגים:
יחסי אוסטרליה–שווייץ
היסטוריה
שווייץ פתחה קונסוליה בסידני בשנת 1855 ובמלבורן ב-1856. מלבד הקונסוליות הללו ישנן קונסוליות שווייצריות בפרת', הובארט, דרווין, בריזביין ואדלייד. הקונסוליה הכללית של אוסטרליה לשווייץ ממוקמת בז'נבה ובשנת 2012 נפתחה קונסוליית כבוד אוסטרלית בציריך. לאוסטרליה ושווייץ ארגון משותף למען ייעול היחסים הכלכליים שבין שתי המדינות.
תהילים י"ח
מבנה המזמור ותוכנו
אחרים חילקו את המזמור לשלושה חלקים: החלק הראשון, פסוקים ב'-כ', מספר אודות מצוקת דוד וישועתו בידי ה', ועוסק במלחמת דוד בפלשתים. חלקו השני של המזמור, פסוקים כ"א-ל"ב, הם לדעת פרשנים מסוימים תוספת מאוחרת, המעידה על השימוש בשירה כמזמור פולחן בבית המקדש, אך אחרים סוברים כי חלק זהו חלק בלתי נפרד מהשירה המדבר בשבח האל. בחלקו השלישי של המזמור, פסוקים ל"ג-נ"א, מתאר בעל המזמור כיצד הציל ה' את דוד מיד שאול ואויביו עד עלייתו לכס המלוכה.
תל בית צידה
היסטוריה
לדעתו של מזר ייתכן שנפלה טעות בעת כתיבת מכתב זה והמחבר השמיט את ההברה שׁוּ מהשם גארי המוזכר. לדעתו מופיעה בתוכן המכתב תלונה של מלך עשתרות, בדבר העובדה כי ברית הערים שנקראת גשורי הפקיעה ממנו מספר ערים תוך כדי מלחמה איתו ועם מלך פחל.
היישוב בנצרות
בשל הניסים המיוחסים למקום והיותו מקום לידתם של כמה משליחי ישו (פטרוס ואחיו אנדריאס שהיו תלמידיו של ישוע ופיליפוס השליח), היו שרידי העיר לאתר עלייה לרגל של צליינים נוצריים, ודיווחים על תוצאות החפירות זכו לתהודה רבה בתקשורת העולמית. במהלך ביקור האפיפיור יוחנן פאולוס השני בישראל טס האפיפיור במסוק מעל האתר ונפגש עם צוות החופרים.
אינתיפאדה
בישראל
ההבדלים המהותיים בין שתי האינתיפאדות הם צורת הארגון, הפעילים בהן, התחום שבו התבצעו וצורת השימוש בנשק. בעוד שהאינתיפאדה הראשונה אופיינה בהשתתפות מאסיבית של האוכלוסייה, שימוש בנשק קר שכלל בעיקר יידוי אבנים ובקבוקי תבערה והוגבלה בעיקר לתחומי הקו הירוק, האינתיפאדה השנייה שהייתה הרבה יותר "מקצועית", הורחבה לכל תחומי ארץ ישראל, נעשה בה שימוש בנשק חם, מטעני חבלה והפעלת מחבלים מתאבדים. עם זאת, אחוז מצומצם יותר מקרב האוכלוסייה הפלסטינית השתתף בפועל בפעולות כנגד מדינת ישראל.
יחסי וייטנאם–סלובקיה
היסטוריה
המנהיג הקומוניסטי של צפון וייטנאם, הו צ'י מין, ביקר בסלובקיה בשנת 1957, כאשר סלובקיה הייתה חלק מצ'כוסלובקיה הקומוניסטית. מאז סלובקיה שמרה על יחסים קרובים יחסית עם וייטנאם, גם לאחר קריסת ברית המועצות בשנות התשעים.
PLS (סיבוכיות)
מוטיבציה
על אף שבאנליזת המקרה הגרוע בעיות PLS מתנהגות בצורה גרועה (זמן ריצה אקספוננציאלי), בפועל האלגוריתמים הם יעילים למדי.
פתרון כללי לבעיית PLS
A – בהינתן x \in D (רשימת ערים), A מחזיר פתרון כלשהו ל – x (מסלול כלשהו אשר עובר בכל הערים).
אוכל-כול
לא כל אוכלי הכול ניזונים באופן שווה – ישנם קרניבורים המכונים מסוקרניבורים או היפוקרניבורים שניזונים בין 30 ל-70 אחוז מתזונתם מבשר ורק השאר מגיע מצמחים ומפטריות וכך גם כשמדובר בכמה אוכלי חרקים. באותו אופן מספר הרביבורים ניזונים מבשר בכמות קטנה, אף שלרוב הם ניזונים ממזון אחר כמו אוכלי פירות, אוכלי זרעים או יונקי צוף, שאינם יכולים להתבסס על רק צמחים. ואולם מינים רבים הם אופורטוניסטים הניזונים ממה שהם מוצאים ולעיתים בהתאם לעונה הם משנים את תפריטם.
ולטר שטייניץ
שילוב מדע וציונות
בתוכנית החברה היה לבנות בנין שיכיל חדרי עבודה, ספרייה, חדר הרצאות ואקווריום. התחנה אמורה הייתה לשרת חוקרים מקומיים וחוקרים מחוץ לארץ, והמחקר הביולוגי-ימי היה מיועד ליצור ידע מדעי חדש וידע לתועלת הדייג המקומי. אקווריום בן עשרות המיכלים, חלק מרכזי במתקן, תוכנן לשמש צורכי מחקר ותצוגה לקהל הרחב של בעלי חיים ימיים. המאמצים של שטייניץ לגייס כסף לפרויקט, שנמשכו עד 1940, נגדעו עם פרוץ מלחמת העולם השנייה ובניית התחנה עם האקווריום לא יצאה אל הפועל. ניסיון אחרון, קצר ימים, של שטייניץ ב-1939 להקים ולהפעיל מעבדה לביולוגיה ימית בנהריה לא צלח, אבל הוא המשיך להעניק מניסיונו לעמיתים בתחום הזואולוגיה והדיג בישראל. בשנת 1938 ערך שטייניץ שתי חוברות של הירחון "ידיעות האגודות המדעיות בארץ ישראל", ובינואר 1958 הוא תרם מכשירי מחקר וספריה של מאות כרכים למחלקה לזואולוגיה של האוניברסיטה העברית.
ראובן נמדר
ראובן (רובי) נַמדָר (באנגלית: Reuven Namdar; נולד ב-31 במאי 1964) הוא סופר ומתרגם עברי. חתן פרס "ספר הבכורים" של משרד התרבות והספורט לשנת 2000 ופרס ספיר לשנת 2014. מתגורר בניו יורק ומלמד יהדות וספרות עברית.
המחלקה לכירורגיה פלסטית, המרכז הרפואי ע"ש חיים שיבא - תל השומר
יחידות המחלקה
היחידה הוקמה בשנת 1989 על ידי ד"ר יצחק צילינסקי והייתה היחידה הראשונה בישראל ובכל המזרח התיכון לניתוחי מוז. עד כה נותחו בהצלחה ביחידה אלפי מטופלים.
ניקולס רוסולימו
שיחק בתחרות ונציה בשנת 1949, להלן ניצחונו על טרטקובר ועל הארי גולומבק . בשנת 1950 סיים במקום השני בתחרות הייסטינגס (ניצח: וולפגאנג אונציקר). בתחרות ונציה הגיע למקום השלישי, אחרי אלכסנדר קוטוב ווסילי סמיסלוב. שיחק בתחרות אמסטרדם, להלן ניצחונו על הארי גולומבק. בשנת 1953 עבר רוסולימו לארצות הברית כדי להיות עם אביו היווני. באותה שנה ניצח את מקס אויבה, אלוף העולם בעבר וזכה בקורוס (ויק אן-זהה). שיחק בתחרות הוליווד בשנת 1954, שם ניצח את לארי אוונס בשנת 1955 ניצח רוסולימו באליפות ארצות הברית הפתוחה, לפני שמואל רשבסקי. בתחרות זו השתתפו 156 שחקנים. בין היתר ניצח את לארי אוונס הוא עבד כנהג מונית, נגן אקורדיון וכזמר ובו בזמן ניהל מועדון שחמט כדי להתפרנס. הוא מת בניו יורק מפציעה בראשו לאחר תאונה.
רומי אבולעפיה
משחק
בילדותה, היא השתתפה ב-1991 בקלטת הווידאו לילדים "כמו גדולים" של אריק איינשטיין עם אחיה אדם. בשנת 1997 שיחקה בסרט הקולנוע "סודות משפחה". ב-1998 השתתפה בקליפ של הזמר בן ארצי "אני אפס", באותה השנה שיחקה בסרט עלילתי ראשון בקריירת המשחק שלה "סודות משפחה". ב-1999 לוהקה לצוות השחקנים הראשי של סדרת הדרמה "שבתות וחגים", שם גילמה את דמותה של דניאלה במשך כל חמש עונות הסדרה, אשר שודרה בין השנים 2000–2004. בעונה החמישית והאחרונה של הסדרה שולב השיר "בואי אליי", אשר הופץ כסינגל ובפסקול הסדרה ובו ליוותה אבולעפיה בשירה את אלון אבוטבול (אשר גילם את אביה בסדרה). במהלך עונה זו ביצעה שיר נוסף שדניאלה אותה היא מגלמת מנסה להתקבל עמו לקדם אירוויזיון, אולם שיר זה לא זכה להפצה. כנערה, שיחקה רומי בסרט הטלוויזיה "אלף קלוריות" (2001), ובמיני-סדרה בערוץ 2, "101" (2002). בשנת 2006 השתתפה בסרט האמריקאי "הסגת גבול" של הבמאי אנתוני מינגלה לצד ג'וד לאו וז'ולייט בינוש. בשנת 2007 היא גלמה את עצמה בתפקיד אורח בסדרה "קרוב לוודאי" בערוץ 10. בשנת 2008 השתתפה בסרט קצר של הבמאית רוני קידר, בשנת 2009 נבחרה להשתתף בעונה השנייה של סדרת הדרמה המוזיקלית דני הוליווד, בתפקיד רננה פרידמן, וכן השתתפה בסדרה "תיבת נח".
ז'וזאן סיגאר
פעילותה להצלת יהודים בתקופת השואה
סיגאר הייתה אשתו של ז'אן דה מלמסטר (אחיה של חסידת אומות העולם מדלן דה מלמסטר). באפריל 1943, בתקופת הכיבוש הגרמני בבלגיה, העבירה מדלן לז'וזאן סיגאר ולבעלה ילד יהודי בן חמש בשם ז'קי בורז'יקובסקי (לימים ג'קי ברקן), אותו הסתירו ז'וזאן ובעלה מפני שלטונות הכיבוש הגרמניים, למרות שהיו להם שני ילדים משלהם ולמרות עונשי המוות שהיו צפויים למסתירי יהודים. ז'קי הוסתר בביתה של סיגאר במשך שנה, עד שהועבר מהבית לביתם של מסתירים אחרים, עקב חשד שדבר הסתרתו שם התגלה ועקב הסכנה שהייתה צפויה לו ולמסתיריו. במשך השנה בה הסתירה סיגאר את הילד, היא דאגה לחינוכו ולטיפול בו.
ז'ואל אורסול
ז'ואל אורסול (בצרפתית: Joëlle Ursull; נולדה ב־9 בנובמבר 1960) היא זמרת צרפתייה.
גב
השרירים בגב
שרירים אחרים בגב משתתפים בהנעת הצוואר והכתפיים. שריר הטרפז משתרע בין הצוואר הכתפיים והחוליה הצלעית T12. שריר הגב הרחיב הגדול (Latissimus dorsi), יוצר משולש בין הכתף לירך. את רוב השרירים בגב ניתן לפתח על ידי התעמלות ותרגילי גב.
תפקוד הגב
האנטומיה המסובכת של הגב נועדה לספק תמיכה לראש ולאחורי הגוף, כוח לאחורי הגוף ויכולת תנועה וגמישות רבה. החלק העליון של הגב מספק תמיכה מבנית רבה, מאחר שלכל חוליה בו מחוברות זוג צלעות, אך הוא מאוד מוגבל בתנועה בגללן. החלק התחתון, מאידך, גמיש ומאפשר תנועה בכל הכיוונים.
יחסי ארצות הברית–טורקיה
הידרדרות היחסים
בפברואר 2013 התרחש פיגוע טרור בכניסה לשגרירות ארצות הברית בטורקיה.
ב-24 באפריל 2021, יום הזיכרון לרצח העם הארמני, הנשיא ג'ו ביידן התייחס לטבח הארמנים תחצ שלטון האימפריה העות'מאנית ב-1915 כ"רצח עם" בהצהרה שפרסם הבית הלבן. טורקיה דחתה את ההצהרה.
לוקומוטיב פלובדיב
היסטוריה
המועדון משחק ברציפות בליגת העל הבולגרית מעונת 2001/2002. בעונת 2003/2004 זכה המועדון באליפות בולגריה ובסופרקאפ הבולגרי והעפיל בפעם הראשונה לליגת האלופות בעונת 2004/2005. בסיבוב המוקדמות השני הפסיד לקבוצת קלאב ברוז' והודח מהטורניר. בעונת 2004/2005 סיים את הליגה במקום השלישי והעפיל לגביע אופ"א בעונת 2005/2006. בסיבוב המוקדמות השני ניצח את קבוצת OFK בלגרד. בסיבוב הראשון הפסיד לקבוצת בולטון וונדררס והודח מהטורניר. בעונת 2005/2006 סיים את הליגה במקום החמישי והעפיל לגביע האינטרטוטו בעונת 2006/2007. בסיבוב השני הפסיד לקבוצת פארול קונסטנצה מרומניה והודח מהטורניר.
בעונת 2011/2012 הגיע לגמר הגביע הבולגרי, הפסיד לקבוצת לודוגורץ ראזגרד והעפיל לליגה האירופית בעונת 2012/2013. בסיבוב המוקדמות השני הפסיד לקבוצת ויטסה ארנהם והודח מהטורניר.
פאולוס
המקורות אודות פאולוס
בשל הבעיות בשני מקורות אלה, כפי שמסביר ריימונד אי בראון (An Introduction to the New Testament, 1998), היסטוריונים נוקטים אחת מארבע גישות:
מעמד ישראל לאחר בוא ישו על פי פאולוס
אך אלוהים לא מתחרט על בחירתו הקודמת.
חוק שירות עבודה בשעת חירום
היסטוריה חקיקתית
במרץ 2020 שונו הוראות החוק באמצעות תקנות שעת חירום כך שיותאם גם לשעת חירום שנובעת מקיומה של מחלה מידבקת מסוכנת, וניתנה לשר העבודה והרווחה הסמכות להוציא, לאחר התייעצות עם שר הבריאות, צו הקובע שהוראות פרק ד' לחוק חלות גם בתקופת מגפת הקורונה. צו כזה, שתחולתו על כל שטח המדינה, הוצא ב-19 במרץ 2020.
ג'וליה לוי בוקן
ביוגרפיה
לוי-בוקן נולדה בפריז שבצרפת. אביה הוא מפיק הסרטים ההולנדי לודי בוקן, ואימה היא העיתונאית הצרפתייה אנט לוי-ווילארד. לוי בוקן למדה משחק וריקוד בצרפת.
לין אליזבת מקוייט
לין אליזבת מקוייט (באנגלית: Lynne Elizabeth Maquat) נולדה ב-1952. היא ביוכימאית אמריקאית והמחקר שלה מתמקד בבסיס המולקולרי של מחלות של בני אדם. היא מלמדת באוניברסיטת רוצ'סטר והיא מייסדת של "נשים בוגרות במדעים" באוניברסיטה. היא חברה באקדמיה האמריקאית לאמנויות ולמדעים, האקדמיה הלאומית למדעים והאקדמיה הלאומית לרפואה.
מחלף חולון
בשנת 2007 החלו העבודות להרחבת המחלף במסגרת פרויקט בניית מסילת הרכבת תל אביב - בני-דרום. העבודות כללו הקמה של שני גשרים נוספים, עבור המסלול הדרומי של נתיבי איילון ועבור תוואי מסילת הרכבת, וכמו כן בניית תחנת הרכבת צומת חולון. המחלף המורחב נפתח לתנועה בשנת 2009. תחנת הרכבת החלה לפעול בספטמבר 2011, עם חנוכת הקו החדש.
אוסאמה מלולי
2021
באולימפיאדת טוקיו (2020) סיים מלולי במקום 20 במשחה מים פתוחים ל-10 ק"מ בתוצאה של 1:56:33.3 שעות.
בקבוק צוואר-קוד
הבקבוק
בקבוק הקוד תוכנן כך שהוא כולל גולה ודיסקית או אטם גומי בצווארו. את הבקבוקים ממלאים כשהם הפוכים, והלחץ של הגז דוחף את הגולה כנגד הדיסקית ואוטם את הבקבוק. הבקבוק עוצב בצורתו המיוחדת כדי לספק תא שעליו הגולה נדחפת כשהבקבוק נפתח. דבר זה מונע מהגולה לחסום את צוואר הבקבוק בעת מזיגת המשקה.
פופולריות
הבקבוקים יוצרו באופן קבוע במשך עשרות שנים, אך השימוש בהם ירד בהדרגה. מכיוון שהילדים ניפצו את הבקבוקים כדי להשיג את הגולות, בקבוקים במצב טוב הפכו לפריט אספנות, במיוחד בבריטניה. בקבוק צוואר-קוד בצבע קובלט יכול להמכר היום במאות לירות שטרלינג במכירה פומבית.
שמואל גלבהרט
שמואל גלבהרט (נולד ב-1945) הוא אדריכל ומתכנן ערים ישראלי, יושב ראש תנועת הירוקים בחיפה ובעבר סגן ראש עיריית חיפה.
פעילות ציבורית ופוליטית
כסגנו של יהב עמד גלבהרט מאחורי פינוי אזורי תעשייה מזהמים  מחיפה ויש המייחסים לו חלק נרחב בעזיבת העסקים את חיפה עד היום. גלבהרט היה חבר בצוותי ההיגוי של תוכניות המתאר הארציות למפרץ חיפה ולחופים, תוכנית פארק הקישון ותוכנית המתאר החדשה לחיפה. במהלך כהונתו עסק גלבהרט בעיקר בסיכול פרויקטים של קודמו של יהב, עמרם מצנע, בניהם פגיעה בשיקום בת גלים וביטול בניית המרינה. החיבור בין יהב לגלבהרט הוא שעל פי מומחים הביא את ניצחונו של יהב והפיכתו לראש עיר עד היום.
שחק ברנר
שחק ברנר (נולד ב-31 באוגוסט 1984) הוא שחקן ישראלי.
ביוגרפיה
בתיאטרון הופיע ב"המספריים של אדוארד" שהועלה בתיאטרון הבימה.
סולתם מערכות
פעילות בשוק האזרחי
לאחר שכל הייצור של חברת "סולתם רדד" עבר למיקור חוץ למפעלים מחוץ לישראל, התמקדה החברה בפיתוח רשת חנויות לכלי מטבח ובית תחת שם המותג שלה. בשנת 2015 ביקשה הרשת צו הקפאת הליכים עקב חובות שצברה. בדצמבר 2015 נמכרה הרשת לחברת מאיו א.י השקעות. בשנת 2017, עברה הרשת מיתוג מחדש והיא פועלת שוב תחת שם המותג "סולתם" בלבד.
Gettr
רקע כללי
לאחר ההסתערות על הקפיטול (2021) ב-6 בינואר 2021, הגבילו מספר אתרי מדיה חברתית את השימוש ברשתות החברתיות של הנשיא טראמפ, כולל טוויטר, פייסבוק ואינסטגרם, שאסרו עליו להשתמש בפלטפורמות שלהם. פלטפורמות אלו גם השעו כמה תומכי טראמפ ואחרים בטיעונים שונים, ובהם שחלקו תיאוריות קונספירציה ותוכן קיצוני. פעולות אלה הובילו להתמרמרות של שמרנים רבים, שטענו לאפליה, וכי אתרי מדיה חברתית ו"ביג טק" משתיקים את השמרנים, אך לא את יריביהם.
היסטוריה
על פי הרישום של App Store, פותחה Gettr על ידי חברה בשם Chainnov Inc. מילר הוא מנכ"ל, ודובר קמפיין טראמפ לשעבר, טים מרגאו הוא יועץ לענייני תקשורת של החברה. מילר אמר כי החברה מומנה על ידי "קונסורציום של משקיעים בינלאומיים", כולל קרן הקשורה לגו וונגוי, איש עסקים סיני. גואו אמר שהוא יועץ לפלטפורמה. אתרי מדיה הקשורים לגואו העלו כי הפלטפורמה היא הרעיון שלו, אף שמילר המעיט בחיבור.
אמיר גניאל
1978
באליפות ישראל שנערכה בסוף יולי 1978 זכה גניאל ב-4 מדליות, 3 זהב ו-1 כסף. מדליות זהב, במשחה ל-200 מטר חופשי בתוצאה של 1:58.61 דקות, לפני ניר שמיר (1:59.63 דקות) ורון קרמן ממכבי חיפה (2:01.10 דקות) ובמשחה ל-1500 מטר חופשי בתוצאה של 16:36.37 דקות, לפני נדב בטשא (17:15.91 דקות) וניר שמיר (17:38.05 דקות). מדליית כסף, במשחה ל-400 מטר מעורב אישי בתוצאה של 5:04.10 דקות, אחרי יורם כוכבי מאגודתו (4:50.10 דקות) ולפני ירון אילתי מהפועל שמיר (5:07.37 דקות).
אליפות העולם בברלין
לאחר אליפות העולם, נסע גניאל לארצות הברית על מנת להתאמן לקראת אולימפיאדת מוסקבה (1980) ובאפריל 1979 קבע את הקריטריון לאליפות ארצות הברית במשחי החתירה הארוכים.
1979
באליפות ישראל שנערכה בסוף אוגוסט 1979 זכה גניאל ב-3 מדליות זהב, במשחה ל-200 מטר חופשי בשיא ישראלי חדש של 1:54.62 דקות, לפני ניר שמיר (1:56.19 דקות) וזוהר וייס (1:57.59 דקות), במשחה ל-400 מטר חופשי בתוצאה של 4:03.82 דקות, לפני וייס (4:16.19 דקות) ושמיר (4:25.68 דקות) ובמשחה ל-1500 מטר חופשי בתוצאה של 16:22.69 דקות, לפני בועז שעשוע מהפועל חולון/בת ים (17:25.06 דקות) וגיל הלפרין מהפועל העמקים (18:22.11 דקות).
1981
כחודש וחצי לפני המשימות הלאומיות לשנת 1981 התעקש גניאל לא לשחות בתחרות שמונה האומות המסורתית שנערכה בקיאסו, שווייץ בתחילת יולי וזאת כדי להתמקד בתחרויות השחייה של המכביה שהוגדרו כתחרות מטרה של הנבחרת הלאומית ונערכו מספר ימים לאחר מכן. תקופה זו לוותה באווירה קשה בינו לבין ראשי איגוד השחייה שאילצו אותו לבסוף להשתתף בתחרות שמונה האומות. בתחרות עצמה, במשחה ל-400 מטר חופשי הוא שחה לאיטו וסיים אחרון בתוצאה חלשה ביותר של 4:32.92 דקות, שהכעיסה מאוד את ראשי השחייה בישראל. נוסף לכך, הוא סיים במקום הרביעי במשחה שליחים 4x100 מטר חופשי ביחד עם חבריו וייס, קרמן ושמיר בתוצאה של 3:38.67 דקות.
1983
באליפות ישראל בשחייה שנערכה בווינגייט בסוף חודש אוגוסט אותה שנה זכה גניאל ב-3 מדליות זהב, במשחה ל-200 מטר חופשי בתוצאה של 1:54.34 דקות, 3 מאיות השנייה לאט מהשיא הישראלי שלו, במשחה ל-400 מטר חופשי בתוצאה של 4:03.34 דקות, לפני דרור גרינברג מהפועל גלבוע (4:13.23 דקות) ושגב פורת מהפועל גליל עליון (4:13.54 דקות) ובמשחה ל-1500 מטר חופשי בתוצאה של 16:08.46 דקות, לפני יוחאי ליפשיץ מהפועל יזרעאל (16:21.45 דקות) ושגב פורת (16:54.84 דקות). כשחיין ראשון במשחה שליחים 4x200 מטר חופשי הצליח גניאל לשפר את השיא ישראלי לאחר שנתיים ללא שיא, כשקבע תוצאה של 1:54.28 דקות, שיפור של 3 מאיות השנייה לשיאו.
לאחר פרישתו משחייה תחרותית
בשנת 2012 נבחר לעמוד בראש הוועדה הרפואית לאולימפיאדת לונדון 2012, שהכשירה ואשרה את כשירותם של הספורטאים הישראלים לקראת המשחקים האולימפיים.
עמליה רוזנבלום
עמליה רוזנבלום-בנאי (נולדה ב-3 באפריל 1974) היא פסיכולוגית, מטפלת זוגית, סופרת, עיתונאית ותסריטאית ישראלית.
טיפול תרופתי בסוכרת
ההתוויות הקיימות להוספת טיפול באינסולין בחולי סוכרת סוג 2 הן: הטיפול התרופתי :
ביגואנידים biguanides
קבוצת התרופות ממשפחת הביגואנידים (שהתרופה היחידה שנותרה בשימוש היא מטפורמין (גלוקופאג')) מורידות את ייצור הגלוקוז בכבד ומעלות את רמת הכנסת הגלוקוז לרקמות, לרבות שרירי השלד (increase uptake). על אף העובדה שיש להיזהר במתן תרופות אלו אצל מטופלים עם מחלות כבד או כליה, מטפורמין הפכה לתרופה פופולרית לטיפול בסוכרת סוג 2 אצל ילדים ומתבגרים. מבין התרופות הניתנות באופן פומי, מטפורמין איננה גורמת לעליה במשקל.
אגוניסטים לקולטנים ל-1-GLP
תרופות השייכות לקבוצה זו הן למעשה אנלוגים או אגוניסטים של חלבונים אלו - GLP-1 RECPTORS AGONISTS. הן ניתנות בהזרקה.
תרופות אלו יכולות גם להביא לירידה בתנועתיות המעי, ומכאן לתופעות לוואי המקושרות לבחילות. בנוסף לכך, הן אינן גורמות לעליה במשקל ואצל חלק מן החולים נצפתה ירידה במשקל וירידה בתיאבון בשימוש בתרופות אלו. בנוסף, שימוש בתרופות אלו במקביל לנטילת אינסולין, אסור.
תרופות המגבירות הפרשת גלוקוז בשתן
בתהליך סינון הדם והשתן בכליות, הגלוקוז עובר ספיגה מחדש בכליות על ידי קו-טרנספורטר שנקרא SGLT2 (Sodium GLucose co-Transporter 2). קו-טרנספורטר זה נמצא באבובית המפותלת המקורבת של הנפרון. עיכוב של קו-טרנספורטר זה היה במשך שנים נושא למחקר בתחום הסוכרת.
פרדיננד פורשה
קורות חיים
חברת אוסטרו-דיימלר עסקה בעיקר בפיתוח כלי רכב צבאיים: משאיות, תותחים מתנייעים ומנועי מטוסים. פורשה התמנה בה לתפקיד דירקטור מנהל בשנת 1916 וקיבל דוקטורט של כבוד מאוניברסיטת וינה ב-1917. פורשה המשיך לתכנן עבורה גם מכוניות מרוץ שזכו במרוצים רבים, אך בשנת 1923 פרש מאוסטרו-דיימלר עקב חילוקי דעות באשר לאופיין של המכוניות העתידיות שלה.
פורשה היה מחוסר עבודה מספר חודשים, אך עד מהרה התמנה למנהל טכני בחברת דיימלר בשטוטגרט, שם גם קיבל דוקטורט של כבוד נוסף, ובה המשיך לפתח את מכוניות המרוץ המוצלחות ביותר של שנות ה-20. בשנת 1929 עזב פורשה את דיימלר לטובת שטייר, אך זו הוכרעה בשפל הכלכלי הגדול ופורשה היה מחוסר עבודה שוב.
במהלך מלחמת העולם השנייה התבקש לתכנן טנק כבד. פורשה הציג את ה"טייגר P", אולם לבסוף נבחר הדגם של חברת הנשל ונכנס ליצור כטנק הטיגר. 100 יחידות שיוצרו למקרה של תקלה בלתי צפויה בייצור הדגם של הנשל הוסבו למשחיתי טנקים מסוג אלפנט, אשר נודעו גם בשם "פרדיננד" על שמו של פורשה.
בעוד פרדיננד בכלא הצרפתי, ניסה בנו להפיח חיים בחברה והחל לתכנן דגם חדש, פורשה 356, הראשונה לשאת את השם "פורשה". החברה עדיין שכנה אז בגמונד, אוסטריה, לשם הועבר המפעל בעקבות הפצצות בעלות הברית על שטוטגרט. בניית הפורשה 356 החלה במנסרה ישנה בגמונד, שם יוצרו 49 יחידות, כולן בעבודת יד.
פופקורן קרמל
היסטוריה
התאריך שבו שולבו פופקורן וקרמל הוא כנראה לקראת סוף המאה התשע עשרה, כשפופקורן עם דבשה הוצג בתערוכה העולמית של שיקגו בשנת 1893 על ידי קרקר ג'ק.
יוסי יהושוע
יוסי (יוסף) יהושוע (נולד ב-25 במרץ 1976) הוא עיתונאי ישראלי. משמש ככתב לענייני צבא וביטחון של ידיעות אחרונות.
קורות חיים
בעת מבצע צוק איתן הצטרף יהושוע אל מח"ט גבעתי עופר וינטר בכניסה לאזור רפיח וליווה את הכוחות מהסיירת החטיבתית. המפגש עם הקצינים בחזית, ובעיקר בניה שראל והדר גולדין הותיר על יהושוע רושם עז. הוא צילם אותם וכתב עליהם בעיתון. יומיים אחר כך נהרגו בניה והדר. יהושוע ממשיך ללוות את משפחות גולדין ושראל גם היום.
קבוצת עוגן
היסטוריה
ב-1 בספטמבר 2016 מנכ"ל הקבוצה ג'ו רוזן יצא לגמלאות ולתפקיד נכנס שגיא בלשה. שגיא. עם היכנסו לתפקיד, נבחנו מודלים למינוף ההון העצמי, הוחלט להקים בנק חברתי ולהיכנס גם לפעילויות ליווי פיננסי שעד אז לא נכללה בפעילות הארגון. חברו לעוגן שני ארגונים בעלי אידאולוגיה דומה, "אחים לבית" ו"קרן שמש" ויחד עם הקמת שתי חברות בנות, עוגן – הקרן להלוואות חברתיות וספארק איי.אל (ש 50% ממניותיה מוחזקות על ידי הסוכנות היהודית), הפכה עוגן בשנים אלו לקבוצה פיננסית חברתית.
במהלך משבר הקורונה סיפקה הקרן אשראי וליווי פיננסי ומנטורינג לאלפי משקי בית, עסקים ועמותות שנקלעו למשבר, זאת באמצעות "עוגן לבית" ו-"קרן שמש" וכן "עוגן למשפחה" ו"מנט-אור", אשר נוסדו במהלך המשבר.
מבנה הארגון
בקבוצה ישנם שמונה ארגונים הפועלים בשני תחומים, תחום האשראי החברתי ותחום הליווי והמנטורינג:
קארין כהן
קריירה
נכון ל-2016, כהן מנהלת עסק לקוסמטיקה בבעלותה בארצות הברית.
יחסי איראן–ונצואלה
2007–2009: ציר האחדות, "פסגת G-2" והקמת בנק
ב-6 בינואר 2007, השניים הודיעו שהם ישתמשו בכסף מקרן משותפת של 2 מיליארד דולר שהוכרזה בעבר כדי להשקיע במדינות אחרות ש"ניסו להשתחרר מהעול האימפריאליסטי", כלשונו של צ'אווס.
יחסי ברזיל–קוריאה הצפונית
לפי סקר של ה-BBC, כ-22% מהברזילאים רואים בהשפעתה של קוריאה הצפונית דבר חיובי, בעוד ש-47% רואים בה דבר שלילי.
עיט (הרלדיקה)
השימוש בסמל העיט
באותו האופן בו האריה מוצג כמלך החיות נחשב העיט ההרלדי כעוף העליון של עולם העופות.
יחסי סלובקיה–קניה
יחסי סחר
בשנת 2011 הסחר בין קניה לסלובקיה הסתכם בשווי 632 מיליון שילינג קנייתי (5.84 מיליון אירו). קניה ייצאה סחורות בשווי 65.99 מיליון שילינג קנייתי (0.61 מיליון אירו) לסלובקיה וסחורות מיובאות בשווי 570 מיליון שילינג קנייתי (5.27 מיליון אירו) מסלובקיה.
הטיות פוליטיות בתקשורת
הטיה פוליטית
ההטיה מעבירה את העיתונאי מעמדה שבה תפקידו להציג את החדשות, את ניתוחן ואת פרשנותן באופן שמתיישב עם העובדות שבשטח, לעמדה שבו הוא הופך לתועמלן המנסה להשפיע על הלך הרוח בציבור. ככל שההטיה מתוחכמת יותר, היא לא תהיה ניכרת לעינו ולאוזנו של צרכן התקשורת, אך תשפיע על ראיית העולם שלו.
הטיות כתוצאה משוחד
להטיות בתקשורת יש אופי דומה במקומות שונים. צורת ההטיה הבוטה ביותר היא השתלטות של המשטר על התקשורת, והפיכתה לשופר תעמולה, כפי שקורה במדינות טוטליטריות.
טענות על הטיה כלפי שמאל
מצד מחנה הימין וגורמים נוספים בישראל עולה טענה שרובה של התקשורת האלקטרונית (ערוצי הטלוויזיה והרדיו) וחלק מהעיתונים היומיים, נמצאת בידי מחנה השמאל, העושה בה שימוש לשם החדרת תפיסותיו לציבור הרחב. התופעה נקראה "תקשורת עוינת". תחושה זו דחפה את אנשי הימין והחרדים ליצור ערוצי תקשורת משלהם כמו ערוץ 7 ו"ערוצי הקודש", שנסגרו בסופו של דבר מתוקף היותם בלתי חוקיים, אך ממשיכים לשדר דרך האינטרנט. כמו כן, הקימו אנשי ימין גופים לביקורת התקשורת, הידוע שבהם הוא "לאטמה" שגם מפיק קטעי סאטירה על התקשורת הישראלית ומפיץ אותם ביוטיוב.
בעקבות סיקור נרחב בחלק מכלי התקשורת של פעולות תג מחיר - התנכלות של יהודים לערבים, היו שהתלוננו על דלות הסיקור באותם כלי תקשורת של פעולות התנכלות דומות ואף חמורות יותר של ערבים ליהודים. שר החוץ אביגדור ליברמן אף טען שהסיקור התקשורתי מזין את הפעולות.
תשקורת
מונח זה מבטא השקפה המאשימה את אמצעי התקשורת הבולטים בישראל בדיווח מנקודת מבט שמאלנית או ליברלית, תוך העמדת פנים כי מדובר בסיקור אובייקטיבי.
טענות על הטיה כלפי ימין
בעקבות תחקירי "עד כאן", עמותה ששלחה תחקירנים סמויים לארגוני שמאל רדיקלי בישראל, ששודרו בהרחבה בתוכנית "עובדה" עם אילנה דיין ובחדשות 2 (2016), האשימו גורמים בשמאל את התקשורת בכך שהיא מצטרפת למסע הרדיפה וההכפשה של ארגוני השמאל בידי הימין.
טענה אחרת לגבי הטיה היא זו לפיה מתוך שהעיתונות מבוססת על לאום (ובישראל גם על שפה אקסקלוסיבית), כל מונחיה וצורת חשיבתה נסמכים על הגדרות לאומיות. לטענה זו מספר רבדים, והיא רווחת מאוד בחוגי האקדמיה ובמחקר התקשורתי:
הטיות פוליטיות בתקשורת האמריקנית
חלק מגופי התקשורת האמריקניים מצהירים מראש על מטרותיהם (תחנות טלוויזיה ששייכות למטיפים, עיתונים המשתייכים לארגונים התומכים במפלגה מסוימת, תחנות רדיו המצהירות בגלוי על דעותיהם וכדומה).
עם זאת, כיום נחשבת מרבית העיתונות האמריקנית למוטה לשמאל, מלבד מתיחת ביקורת על התנהלות ממשל בוש במאמרי דעה, עיתונים דוגמת הניו יורק טיימס נוהגים להבליט יותר ידיעות המתארות את כשלי הממשל. בבחירות האמצע ב-2006 לקונגרס, למשל, הניו יורק טיימס והוושינגטון פוסט הביעו תמיכה רשמית אך ורק במועמדים של המפלגה הדמוקרטית.
ביקורת
ראשית, דיווח חדשותי ועריכת חדשות כוללים לעולם סינון של ידיעות - לא ניתן לפרסם את כל הידיעות האפשריות. עצם מלאכת הבחירה, והמיקום של הידיעה ביחס לידיעות אחרות, מהווים החלטה סובייקטיבית שלא ניתן להימלט ממנה. לדוגמה, כאשר באותו יום מתרחשים שני אירועים שונים - שר האוצר הכריז על תוכנית כלכלית חדשה והלשכה המרכזית לסטטיסטיקה פרסמה ידיעה על עלייה בשיעור העוני - הרי שהמיקום הניתן לכל אחת מידיעות אלו יראה איזו חשיבות רואה העורך לכל אחת מהן ומה לדעתו הקשר ביניהן.
כף אהבה
סמלים
לסמלים מסוימים היו משמעויות ספציפיות: שרשרת לרצון להיות ביחד לנצח, פרסה למזל, צלב לאמון, פעמונים לנישואים, לבבות לאהבה, יהלום סימל עושר או מזל טוב, פרח לחיבה, דרקון להגנה, גלגל כדי לתמוך בנאהב ומנעול לביטחון. כדורים הכלואים בתוך כלוב סימלו את מספר הילדים שהגבר קיווה לגדל. גילופים מסובכים יותר, כמו שרשראות, היו הפגנה של המיומנות של הגלף בנוסף למשמעותם הסמלית.
היום ניתנות כפות האהבה כמתנות נישואים, יום השנה, יום הולדת, מתנות לתינוק, חג המולד, או מתנות ליום ולנטיין, ורואים אותן בעיקר כאומנות עממית.
One Week
היסטוריה
השיר משופע בהתייחסויות לתרבות הפופ, וביניהן: אקוומן, סושי, ואסאבי, באסטה ריימס, ליאן ריימס, ברט קמפרט, תיקים באפלה, הסרט פרנטיק וכוכבו האריסון פורד, סטינג, סניקרס, הסרט ורטיגו, אקירה קורוסאווה וסרטו שבעת הסמוראים, סיילור מון ועוד.
רשימת הוצאות לאור
סינגל 7 אינץ' בארצות הברית
תקליטור מיני אלבום באוסטרליה וביפן
מעצר מנהלי
יסוד חוקי
ביוני 2023 הגיש ח"כ צביקה פוגל מסיעת עוצמה יהודית את הצעת חוק סמכויות מינהליות (מעצרים והגבלות) (הוראת שעה), התשפ"ג-2023 (מספרה פ/3484/25). זוהי הצעת חוק להרחבת המגבלות על אדם שהוצא נגדו צו מעצר מנהלי: השר לביטחון לאומי יוכל להורות על מעצר לבקשת המפכ"ל ובאישור היועמ"ש או פרקליט המדינה, "אם שוכנע כי יש אפשרות קרובה לוודאי לפגיעה ממשית בביטחון הציבור, אם אותו אדם לא יהיה במעצר". ההצעה מקנה לשר סמכויות נוספות, ביניהן הגבלת יציאה או מגורים באזורים מסוימים והגבלת חופש העיסוק, התייצבות במשטרה ודיווח על כוונה לעבור מאזור לאזור. בנוסף, לאסור רכישה, החזקה או נשיאה של "חפצים מסוימים", שימוש בתקשורת באינטרנט, והתקשרות עם אדם או קבוצה מסוימת.
היקף השימוש
במרץ 2023 פורסמו נתוני שירות בתי הסוהר לפיהם מוחזקים בבתי הכלא בישראל 971 עצירים מנהליים, המספר הגבוה ביותר של עצירים מינהליים מאז 1994. לפי הנתונים, 967 מהעצירים הם פלסטינים משטחי הגדה המערבית, תושבי מזרח ירושלים או ערבים אזרחי ישראל. ארבעה עצירים נוספים הם ישראלים יהודים. על פי נתוני צה"ל, במהלך שנת 2022 ביטלו בתי המשפט הצבאיים רק 1% מהצווים המינהליים שהובאו לעיונם.
מעצר מנהלי בשטחי יו"ש
בשטחי יו"ש, יכול כל מפקד אזור וכן כל מפקד צבאי שהוסמך לכך על ידי מפקד אזור, להוציא צו מעצר מנהלי. תוך 8 ימים ממועד ביצוע המעצר המנהלי צריכה להיערך ביקורת שיפוטית על ידי שופט של בית משפט צבאי, בכל צו חדש שמוצא על הצו הקודם על שופט צבאי לדון מחדש במעצר. העציר רשאי לערער על החלטת השופט בביקורת השיפוטית בפני שופט של בית המשפט הצבאי לערעורים. החלטת בית המשפט הצבאי לערעורים בעניין זה כפופה לביקורת בית המשפט הגבוה לצדק.
מוריביטו: שומר הרוח
מוריביטו: שומר הרוח (精霊の守り人, Seirei no Moribito) היא סדרת אנימה מסוגת הפנטזיה המבוססת על הראשון מתוך 12 הספרים לנוער בסדרת "מוריביטו" מאת הסופרת נאוקו אואהשי. סדרת האנימה נעשתה ב-2007 בחלקה מאת הסטודיו שאחראי לסדרות כדוגמת Ghost in the Shell. אחד המאפיינים בהם מתבלטת הסדרה הוא עיסוק בנושאים לא מדוברים ונדירים יחסית בסוגת האנימה כמו יחסי אם-בן, צדדיה השונים של האימהות, ההשלכות שבפעולות על פי מסורת שקרית, וחייו של בן אצולה בין פשוטי העם. מאפיין בולט נוסף הוא הגוון הפמיניסטי המובהק של הסדרה. נעשו גם תסכית רדיו ומאנגה על פי הנובלה.
וינה האדומה
מצב חברתי לאחר מלחמת העולם הראשונה
מצד שני, אופטימיסטים ראו מגוון אפשרויות של עשייה חברתית ופוליטית נפתחים. אינטלקטואלים פרגמטיים כמו הנס קלזן, שניסחו את החוקה הרפובליקנית, וקארל בהלר מצאו הרבה מה לעשות. עבורם זו הייתה תקופת ההתעוררות, של גבולות חדשים ואופטימיות.
דיור ציבורי
הממשלה העבירה עוד בתקופת האימפריה, בשנת 1917 חוק להגנת הדייר (Mieterschutzgesetz) שהוחל מיידית על וינה. למרות האינפלציה הגבוהה, החוק הורה על הקפאת דמי השכירות של דירות ברמה של שנת 1914. הדבר הפך את השיכונים הפרטיים החדשים ללא רווחיים. לאחר המלחמה, הביקוש לדירות במחיר סביר גבר ויצירת פרויקטים של דיור ציבורי וחברתי הפכה לדאגתם העיקרית של הסוציאליסטים בווינה.
היינריך טרטנר
בונדסוור
ב-1 באוגוסט 1966 הוציא שר ההגנה קאי-אובה פון האסל צו המתיר לחיילי הבונדסוור להצטרף לאיגודים מקצועיים. טרטנר התפטר מתפקידו במחאה על כך שהצעד נעשה ללא התייעצות עם מנהיגות הצבא.
קים ג'ין-סו
קריירת מועדונים
ב-13 בינואר 2012 קים ג'ין-סו חתם באלבירקס ניאיגטה מליגת העל היפנית. ב-10 במרץ 2012 ערך את הופעת הבכורה שלו בליגה במשחק הליגה נגד פרונטייל קוואסאקי. ב-24 בנובמבר 2012 הבקיע את שער הבכורה שלו בקריירה בניצחון 0–1 נגד וגדלטה סנדאי.
הילרי סוונק
חיים אישיים
ב-22 במרץ 2016, סוונק הודיעה על אירוסיה לרובן טורס, יועץ פיננסי בחברת UBS וטניסאי מקצועני לשעבר. השניים החלו לצאת במאי 2015. ביוני 2016, מקורבים של סוונק אישרו שהיא וטורס ביטלו את אירוסיהם.
תחנת הרכבת סמח (צמח)
תחנת הרכבת סמח' הייתה תחנת הרכבת של העיירה הערבית סמח' (سمخ) שהייתה בדרומה של הכנרת עד למלחמת העצמאות. התחנה היא שריד ממסילת רכבת העמק שהוקמה על ידי הסולטאן הטורקי עבדול חמיד השני במטרה לקשר את העיר דמשק עם חוף הים התיכון. שרידי התחנה המשוקמים מצויים בתחום המכללה האקדמית כנרת שבעמק הירדן, בסמוך למרכז האזורי צמח מדרום לכביש 92 בקטע מ"צומת צמח" ל"צומת מעגן". התחנה עברה שיקום ושימור מבנה על ידי המועצה לשימור מבנים ואתרים בשנת 2016 והיא נפתחה לציבור הרחב. חלק ממבני תחנת הרכבת משמשים כיתות לימוד ומזכירות של המחלקה ללימודי ארץ ישראל במכללת כנרת.
עידו פליישר
עידו פליישר (נולד ב-27 בינואר 1998) הוא כדורסלן ישראלי, המשחק בעמדת הסנטר בקבוצת אליצור שומרון מליגה הלאומית בכדורסל.
קרב קורה (פברואר)
אחרית דבר
סובוטאי נסוג דרומה לכיוון ממלכת פרס ומחוז אזרבייג'ן. הקרב הסתיים אמנם בניצחון מונגולי, אולם כוח האדם שעמד לרשות המונגולים כמו גם האספקה והסוסים לא הספיקו. וסובוטאי חזר לגאורגיה בסתיו של אותה שנה.
מישל פישבאך
סגנית מושל מינסוטה
בינואר 2018 נהפכה פישבאך לסגנית המושל ה-49 של מינסוטה, כאשר סגנית המושל טינה סמית' מונתה לסנאט של ארצות הברית בעקבות התפטרותו של אל פרנקן. פישבאך הגיעה לתפקיד זה לא דרך מינוי אלא בשל היותה נשיאת הסנאט, קבעה כי תישאר חברה בסנאט ותפשה את תפקידה כ"סגנית המושל בפועל".
אחוזת דוברובין
היסטוריה
בשנת 1895 הגה הברון רוטשילד תוכנית מיוחדת לבניית חמישה משקים משוכללים בסמוך ליסוד המעלה, כדוגמת החוות הפועלות בצרפת. על-פי תוכניתו, במרכז כל חווה יהיו בית מגורים, רפת ובאר. מסביב לחווה שתלו פרדס, כרם, גן ירק, שדות תבואה ועוד. חווה כזו נבנתה עבור משפחת גרף. לאחר עזיבת משפחת גרף את המקום, עברה אליה משפחת אייזנברג, מראשוני המתיישבים בייסוד המעלה. הריחוק מהמושבה והקרבה לביצת החולה הרחיקו את האיכרים שניסו לחיות בחווה.
הקמת המוזיאון
האתר נפתח למבקרים באפריל 1986 והחצר המשוחזרת זכתה להד תקשורתי נרחב והפכה מוקד משיכה למבקרים מכל רחבי ישראל. המועצה לשימור אתרים הכריזה על האתר "ספינת הדגל של השימור בארץ". בשנת 1990, בבית הנשיא, הוענקו תעודות הוקרה מיוחדות לראש המועצה המקומית, יוסי מזרחי, יוזם השחזור, ולאדריכל קלמן כ"ץ. התעודה הוענקה על השימור והשחזור הייחודי ועל השילוב המיוחד של מוזיאון, מרכז מבקרים, מסעדה, ופעילות חינוכית.
ניאופרם
היסטוריה
פריצת הדרך הכלכלית הראשונה לחברה הייתה שיווק תוסף מזון לבעלי חיים בשם "אורופק". על מנת לייבא את המשלוחים הראשונים של המוצר לקחו בעלי החברה הלוואות מחברים. עסקי אורופק שגשגו ועימם החלה החברה לשווק מוצרים נוספים. ב-1955 החל גולדשמידט לעבוד תחת השם "ניאופרם" ומשרדי החברה עברה לרחוב פינסקר. כנציגת חברת לדרלה בישראל, החלה ניאופרם לשווק את ה"אאורומיצין" – התרופה האנטיביוטית, הראשונה בעולם לחולי דלקת ריאות. תרופה זו נחלה הצלחה שיווקית גדולה בישראל.
אינגריד בטנקור
הקריירה הפוליטית
הופעתה של הפוליטיקאית הזוהרת התקבלה בחשדנות על ידי חוגי האינטליגנציה בקולומביה, שראו בה ילדת שמנת שנולדה עם כפית זהב בפה. העיתונאי מרק שפירו, שכתב על בטנקור כתבת פרופיל גדולה בשבועון ELLE, טען כי אינגריד סובלת מ"תסביך המושיעה". לדבריו היא רואה עצמה כז'אן ד'ארק קולומביאנית. אך למרות זאת ציין כי פעילותה היא 'הירואית' בהתחשב באויבים רבי העוצמה שנגדם היא יוצאת.
תקופת השבי
לאחר בריחתו נפגש פינצ'או עם הנשיא אוריבה שהזדעזע לנוכח תיאורי השבי של בטנקור. בעקבות הדיווח הוא נפגש עם מפקדי צבאו ואמר: "גנרלים, אנחנו הולכים לשחרר את אינגריד בטנקור! נגמרו המשחקים עם ה-FARC". הוא גם אמר כי "מחנות הריכוז של ה-FARC גרועים מאלו של הנאצים".
הפיאסקו של 14 ביולי
ב-9 ביולי 2003 נשלח מטוס תובלה מדגם C-130 הרקולס של חיל האוויר הצרפתי לנמל התעופה מנאוס בברזיל, על פי בקשת משפחת בטנקור, בעקבות מידע שגוי שהגיע לידיהם בדבר שחרורה הקרוב, כביכול, באזור הגבול עם ברזיל. במטוס היה צוות רפואי וכן קבוצה גדולה של דיפלומטים צרפתים, ובראשם מזכיר המטה המדיני של שר החוץ הצרפתי, דומיניק דה וילפן, שהחליט לבדו על המבצע. המטוס הצרפתי קיבל רשות נחיתה לזמן קצר בנמל התעופה של מנאוס, בתירוץ שעליו למלא דלק במכליו, על מנת שיוכל להמשיך ליעד אחר.
פעילות התיווך של צ'אווס
אולם ב-30 בנובמבר פרסמה משטרת בוגוטה צילומי וידאו חדשים של בטנקור שנתפסו במהלך מעצרם של שלושה פעילי גרילה עירוניים של המחתרת. ברשות העצורים נמצאו 5 קלטות וידאו, באחת מהן נראית בטנקור יושבת עם גבה לג'ונגל, שערה ארוך, פניה מצומקות, היא נועצת מבטה בקרקע וידיה נתונות באזיקים. לראשונה נמצאו גם תמונות של שלושת הסוכנים האמריקאים המוחזקים בידי הגרילה. כמו כן נתפסו מכתבים שכתבו כמה מהחטופים, וביניהם מכתב ששלחה בטנקור לאמה. בעקבות חשיפת המסמכים פנתה האם יולנדה לנשיא אוריבה לחזור בו מהחלטתו ולאפשר לנשיא ונצואלה להמשיך במלאכת התיווך.
ניאופרם
ניאופרם ישראל
ניאופרם ישראל משווקת מעל 200 תרופות ומוצרים ומשרתת מגוון רחב של לקוחות הכולל בתי חולים, קופות חולים, בתי מרקחת, מעבדות, מכונים, רופאים, אחיות וחולים בביתם. מעל 3,000 חולים בישראל מטופלים בתרופות של ניאופרם ישראל מדי חודש.
ניאופרם מוצרי צריכה
החברה מייצגת חברות בין-לאומיות מובילות כגון פייזר, אבוט, ג'ונסון אנד ג'ונסון ואלמירל ומשווקת מותגי צריכה כדוגמת סימילאק, צנטרום, אדוויל, ליסטרין, בלנאום, מוסטלה, נוק ו-R3.
הרפתקאות אליס בארץ הפלאות (איורים)
איוריו של ארתור רקהאם הוסיפו לספר את הרובד הרומנטי, את ראיית הילדות כתקופת תום חלומי ויחד עם זה את ההתנגשות המאיימת בין חזון הילדות לבין העולם המעוות, המפחיד, של המבוגרים, כפי שהוא נשקף לנגד עיניו הנדהמות של הילד.
את אנתוני בראון מעסיק במיוחד רובד ה"נונסנס" הנוצר בחיינו, בגלל קוצר הדעת האנושי. הפער הקיים בין העולם האנושי המופנם של מחשבה ודמיון יוצר, לבין מציאות שבני אדם יוצרים למעשה, ובתוכה הם חיים ופועלים.
האיורים של ג'ון טניאל - 1865
טניאל התייחס בכבוד ראש לרעיונותיו של קרול. כמוהו שילב את ה"ראליה הוויקטוריאנית" בתוך הקשר הדמיוני, המגוחך והמוזר. הוא יצר בשבילנו את הילדה ה"טובה", ה"יפה" והמחונכת", בעלת הנימוסים הטובים שאינה משתנה למרות כל התהפוכות. היא שומרת על הסינר הלבן והמזג הטוב, כראוי לילדה מבית טוב. אין ספק שקרול ייחס לה את התכונות האלה, כי כך כתב עליה ב-1877: "אוהבת ככלבלב (סליחה על הדימוי הפשטני, אך איני מכיר אהבה ארצית שהיא כה טהורה ומושלמת), עדינה כעופר וכן מנומסת- מנומסת לכל אחד...מלך או זחל...ונותנת אמון (בכל אדם) ומוכנה להאמין בכל דבר, בלתי אפשרי ככל שיהיה, ולבסוף, סקרנית לאין שיעור".
האיורים של סלבדור דאלי - 1969
איוריו לספרו של קרול מתייחסים לרובד הבלתי מודע המרומז ביצירתו של קרול. הוא מתעסק בהיבטים השונים של שאלת הזהות וההתבגרות. בציוריו מופיעה אליס עם צילה. זהו גילום העימות בין ה"אני" וה"לא אני" הקשורים זה לזה. אליס מקפצת פנימה לתוך עיגול – חבל קפיצה הסובב סביבה ומקפץ יחד איתה. היא נכנסת לתוך מעגל חיי עצמה, לתוך עולמו של הצל הנוטה ממנה, אך לעולם עד סוף הסיפור, לא תתאחד אימו. אליס של דאלי מקפצת לקראת אופק פתוח ועמוק כמו לקראת תקווה, אך היא גוררת איתה צל שחור שהוא גם סמל ארוטי המאחד בתוכו את הצורה הנקבית העגולה עם הצורה הפאלית הזכרית. מול הילדה יושב האמן, כמשקיף. הוא מזכיר לנו תמונה אחרת של דאלי: "רוחו של וורמר". באחד מווידוייו סיפר דאלי שתמונה זו ממחישה את "הצורה נעלה של רעיון האוכריסטי של האמנות" והיא עצמה היא התגשמותו של רעיון קדוש. איור הפתיחה של "אליס בארץ הפלאות" נראה, לכן כעין הכרזה של "האני מאמין" האישי והאמנותי של דאלי. הוא מבטא את תשוקתו הארוטית של האמן הכבולה במעגל קסמים אגוצנטרי, שלא איפשר לדאלי יחס איטימי עם נשים. התמונה מצביעה גם על הקשר שקושר דאלי הצייר עם קרול הסופר, אשר כמוהו לא ייצר קשר ארוטי עם נשים.
הנרטיב הדואלי (הסכסוך הישראלי-פלסטיני)
מבנה הספר
ספר הלימוד "ללמוד את הנרטיב ההיסטורי של האחר" נשען על גישת "הנרטיב הדואלי", אשר דוגלת בשיח ליברלי ופלורליסטי, הספר מציג את הנרטיבים ההיסטוריים של הפלסטינים והישראלים, זה לצד זה כאשר באמצע הספר קיים רווח - חיץ אשר בעתיד מאפשר ליצור נרטיב משותף. הספר מורכב מתשעה פרקים מרכזיים בהיסטוריה של שני העמים במאה העשרים. על כתיבת הספר שקדה קבוצה של מורים להיסטוריה, פלסטינים שאינם אזרחי מדינת ישראל ויהודים אזרחי ישראל, תחת ההנחיה המקצועית של היסטוריונים משני הצדדים. קבוצת המורים עבדה בסמיכות במשך כעשר שנים, במסגרת מפגשים חד-לאומיים ודו-לאומיים בארץ ובחו"ל. הייחודיות של הספר נובעת, בין השאר, מכך שהוא נכתב במשותף על ידי מורים פלסטינים וישראלים, על רקע הקונפליקט האלים בין הצדדים. הספר מיועד להוראה של תלמידי תיכון. מעבר לכך, הוא מומלץ לשימוש כחומר הוראה למורים העוסקים בקונפליקט הישראלי-פלסטיני, להכשרה של מורים במכללות ובאוניברסיטאות ולמקבלי החלטות בסוגיות אלה.
קומו
היסטוריה
בשנת 250 ובשנת 335 הגרמנים האלמאנים התקיפו את העיר. במאה ה-4 הקיסרות הרומית הציבה צי באגם קומו על מנת להגן נגד העמים הברברים. קומו המשיכה להיות עיר חשובה גם כשהגותים והלומברדים פלשו אל המחוז ההוא של איטליה.
בתקופת הערים החופשיות בימי הביניים, קומו לא השתייכה לליגה הלומברדית נגד האימפריה הרומית הקדושה, והשיגה שלטון בזכות הברית עם הקיסר פרידריך ברברוסה. בעזרתו של ברברוסה, בתי העיר הוקמו מחדש. גם החומה הוקמה, עם שלושה מגדלים בצד הפונה מילאנו. ברברוסה הקים טירה בגבעה קרובה לקומו, עם מגדל וחומה, טירת באראדלו (Baradello). בשנת 1159 הקיסר נכנס לעיר ושהה בה כמה ימים. האזרחים של קומו לחמו עם צבאות ברברוסה נגד מילאנו ובשנת 1162 השתתפו בהחרבת מילאנו כנקמה על המאורעות של שנת 1127.
יוסף עזריהו
ביוגרפיה
ב-1907 נולדה בתו תחיה. מ-1908 עד 1918 שימש יוסף גם כיו"ר מרכז המורים, הוועד המנהל של הסתדרות המורים.
ב-1919 עברה המשפחה לירושלים, כאשר יוסף מונה למפקח על רשת בתי הספר העממיים של מחלקת החינוך של ההסתדרות הציונית, ושרה קיבלה לידיה את ניהול בתי הספר לבנות בעיר. בהמשך מונה למפקח הראשי על בתי הספר הכלליים של ההסתדרות הציונית. בני הזוג המשיכו בפעילותם הציבורית, ומ-1920 שימשו כצירים באספת הנבחרים, המוסד שניהל את ענייני היישוב היהודי בתקופה זו.
נדו נדי
ביוגרפיה
באולימפיאדת סטוקהולם (1912) זכה נדי במדליית זהב בתחרות ברומח אישי. נוסף לכך, הוא סיים במקום חמישי בתחרות חרב אישי ובמקום חמישי בתחרות חרב קבוצתי.
הפארק הלאומי גרמבה
פאונה
הפארק הוסף לרשימת אתרי המורשת העולמית שבסיכון באמצע שנות ה-80 בעקבות הפיחות החד במספר פילי הסוואנה האפריקניים. הקרן העולמית לשימור חיות הבר פעלה בשיתוף פעולה עם IUCN, אונסק"ו והממשלה המקומית על מנת לשקם את הפארק. מאמץ זה נחל הצלחה וב-1992 הוסר האתר מרשימת האתרים בסיכון. אולם, ב-1991 התחוללו מאבקים צבאיים בחלק של דרום סודאן הסמוך לפארק, וב-1993 מנתה אוכלוסיית הפליטים שהגיעה לאזור כ-50,000 אנשים. בין הפליטים הגיעו גם אנשים חמושים שניצלו את נשקם כנגד בעלי החיים של הפארק, והם לא נרתעו גם מפעילותן של רשויות הפארק. ב-1996 נהרגו שני קרנפים, ובשל כך הוחלט להחזיר את הפארק לרשימת האתרים בסיכון.
מלבד הקרנפים והפילים נצפו בפארק 42 מינים אחרים של יונקים, ובהם שימפנזה מצוי, ג'ירפים (גדלים רק באזור זה של המדינה), תאו אפריקני שאוכלוסייתו פחתה מ-53,000 פרטים ל-25,000 בשל ציד בלתי חוקי, בבון זית, אנטילופה סוסית קצרת קרן, שני מינים של לוטרה, חמישה מינים של נמיות, נמר ושישה מינים של אנטילופות. בפארק תועדו גם למעלה מ-300 מינים של עופות.
פסח יפהר
ביוגרפיה
נולד בשם פסח קרסנוגורסקי לאברהם וטובה לבית חנקין בז' בניסן, תרס"ד בניז'ין שבאוקראינה, אז חלק מן האימפריה הרוסית. היה פעיל בתנועת החלוץ ונעצר על פעילותו בידי השלטונות הסובייטים. בשנת 1926, בעת ישיבתו בבית הסוהר במוסקבה, פגש את אלכסנדר פן והתרשם מאוד ממראהו ומאומץ ליבו. השניים נותרו חברים גם מאוחר יותר, בישראל. אחיו הבכור הגיע לארץ ישראל בשנת 1925 והצטרף לקבוצת צעירים שעזרו בהקמת הרצליה.
אגוז מוסקט
עץ אגוז המוסקט
עץ אגוז המוסקט (Myristica fragrans), הקרוי בעברית "מוסקטית ריחנית", הוא עץ גבוה, ירוק עד ועטור עלווה הדומה לעלי דפנה ובעלת ריח מיוחד, המניבה פרחים בצורת פעמון ופרי בשרני בצבע צהוב לימון. הקטיף הראשון של עצי אגוז המוסקט נעשה 7–9 שנים לאחר הנטיעה והעצים מגיעים לבשלות מלאה בגיל 20.
משולש שווה-צלעות
בנייה
(התהליך מודגם משמאל).
קישורים חיצוניים
Triângulo
אולריך דה מזייר
ביוגרפיה
ב-25 באוגוסט 1966 מונה מזייר למפקח הכללי של הבונדסוור (מקביל לרמטכ"ל) לאחר שהיינריך טרטנר התפטר מהתפקיד. מזייר כיהן בתפקיד בתקופה קשה ומאתגרת במיוחד. מהומות הסטודנטים היו בשיאן, ובעקבות מלחמת וייטנאם הגיע מספר סרבני המצפון לשיא של כל הזמנים. בעקבות האביב של פראג, הועמד הבונדסוור בכוננות מלחמה. ב-1969, לאחר שהלמוט שמידט הפך לשר ההגנה, העביר מזייר סדרת רפורמות מקיפות במערך הקצונה של הבונדסוור, שנועדו למשוך יותר חיילים להירשם למסלולי קצונה. במקביל, משך שירות החובה בבונדסוור קוצר מ-18 חודשים ל-15.
אורי ליפשיץ
אורי ליפשיץ (1936 - 28 במאי 2011) היה צייר, פסל ואמן ישראלי, הרבה לעסוק ביצירת הדפסים בטכניקות התחריט. עבודותיו נכללות באוספי מספר מוזיאונים.
ביוגרפיה
ליפשיץ נולד וגדל בקיבוץ גבעת השלושה, בן להורים שנפגשו בקיבוץ חוצבי האבנים בקלוסובה, עלו לארץ ישראל והצטרפו אל הקיבוץ. בנעוריו לא השתתף במסגרות ללימודי אמנות והיה לאוטודידקט במידה רבה.
ועידת האוקיינוס האטלנטי
ב-28 במאי, יום לפני תום הכנס, הכריזו המשתתפים על הצהרת אילוליסאט (באנגלית: Ilulissat Declaration), ובה התחייבו "ליישב בצורה מוסדרת טענות חופפות לבעלות טריטוריאלית" ולחסום "חקיקה בינלאומית מקיפה חדשה לקביעת השלטון באוקיינוס הארקטי"
מצנט
מֶצֶנָט או פטרון הוא בעל הון המפנה חלק ממשאביו לתמיכה באמנות או למדע ללא קבלת תמורה ישירה.
נאות סיני
היישוב
בשנת 1975 הכשירה הקרן הקיימת שטח של 600 דונם צפונית מזרחית לאל עריש עבור יישוב הקבע של נחל סיני. בספטמבר 1977 נחנך המושב במקומו החדש, בנוכחות ראש הממשלה, מנחם בגין. האתר הזמני של המושב נותר בידי המושב כ"גן ירק". בתחילת 1978 הצטרף מנחם בגין באופן סמלי כחבר למושב. לאחר חתימת הסכם השלום בין ישראל ומצרים, נקבע שישראל תיסוג מאל עריש כבר בשנת 1979. המצרים בקשו את פינוי נאות סיני, בעוד ישראל בקשה להשאיר בידיה את המכבסה וגן הירק. נשיא ארצות הברית, ג'ימי קארטר, קבע שהמושב לא יפונה, אך המכבסה וגן הירק יועברו למצרים. גובשו הסדרים להמשך פעילות המכבסה על ידי אנשי נאות סיני, תחת אחריות מצרית, תוך הקלות בגישה למכבסה למספר מצומצם של עובדים, אולם ברגע האחרון הוסכם שהמכבסה תישאר בידי ישראל. פועלים מאל עריש המשיכו לעבוד במכבסה גם לאחר הפינוי.
תוניסיה במשחקים האולימפיים
היסטוריה
באולימפיאדת טוקיו (1964) זכו שני ספורטאים תוניסאים במדליות ראשונות. מוחמד גמודי זכה במדליית כסף בריצת 10000 מטר, והמתאגרף חביב גלחיה זכה במדליית ארד. באולימפיאדת מקסיקו סיטי (1968) היה גמודי לתוניסאי הראשון שזוכה במדליית זהב אולימפית, כשניצח בריצת 5000 מטר. בנוסף, זכה במדליית ארד בריצת 10000 מטר. באולימפיאדת מינכן (1972) זכה גמודי במדליה הרביעית שלו, מדליית כסף בריצת 5000 מטר.
באולימפיאדת בייג'ינג (2008) זכה מלולי במדליית הזהב במשחה ל-1500 מטר חופשי, והיה לספורטאי התוניסאי הראשון שזוכה במדליית זהב אולימפית מזה 40 שנה. מלולי גם סיים במקום החמישי במשחה ל-400 מטר מעורב אישי. המתאגרף ואליד שאריף הודח רק ברבע הגמר.
באולימפיאדת טוקיו (2020) זכה השחיין אחמד חפנאווי במדליית זהב במשחה ל-400 מטר חופשי. איה גזגז ואחותה התאומה השתתפו בתחרות והן בנות 15 בלבד.
אלטון אליס
חייו
אליס נולד בטרנצ'טאון, אחת משכונות העוני של קינגסטון, בירת ג'מייקה. הוא החל לנגן על פסנתר בגיל צעיר. עוד בהיותו נער חבר לאדי פרקינס והוציא עמו את הלהיט "Muriel". אליס החל את קריירת הסולו שלו אחרי שפרקינס היגר לארצות הברית בשנת 1965. הוא עבר לחברת ההקלטות "Treasure Isle" וחבר אל הטריו "The Flames".